Document ID: /roh_data/filtered/swiss_laws_in_ROHinterleaved.jsonl.gz/31052

This text was translated from IT into Rumantsch Grischun.

Per i sistemi d’informazione di cui agli articoli 165c–165f , il Consiglio federale disciplina in particolare:a. la forma della rilevazione e i termini per la consegna dei dati;b. la struttura e il catalogo dei dati;c. la responsabilità in materia di trattamento dei dati;d. i diritti d’accesso, segnatamente la portata dei diritti d’accesso online;e. le misure organizzative e tecniche necessarie per garantire la protezione e la sicurezza dei dati;f. la collaborazione con i Cantoni;g. il termine di conservazione dei dati e il termine entro il quale i dati devono essere distrutti;h. l’archiviazione. Nuovo testo giusta il n. I 3 della LF del 19 mar. 2021 sulla riduzione dei rischi associati all’impiego di pesticidi, in vigore dal 1° gen 2024 (RU 2022 263; FF 2020 5759, 5967).

Per ils sistems d’infurmaziun tenor ils artitgels 165c–165f  regla il Cussegl federal spezialmain:a. la furma da la retschertga da datas ed ils termins da las furniziuns da las datas;b. la structura ed il catalog da datas;c. la responsabladad per l’elavuraziun da las datas;d. ils dretgs d’access, particularmain la dimensiun dals dretgs d’access online;e. las mesiras organisatoricas e tecnicas ch’èn necessarias per garantir la protecziun da las datas e la segirezza da las datas;f. la collavuraziun cun ils chantuns;g. ils termins da tegnair en salv e da stizzar las datas;h. l’archivaziun. Versiun tenor la cifra I 3 da la LF dals 19 da mars 2021 davart la reducziun da las ristgas en connex cun il diever da pesticids, en vigur dapi il 1. da schan. 2024 (AS 2022 263; BBl 2020 6523, 6785).